
JONIŠKIO RAJONO SAVIVALDYBĖS
TARYBA

SPRENDIMAS
DĖL JAUNIMO SAVANORIŠKOS TARNYBOS JONIŠKIO RAJONO SAVIVALDYBĖJE FINANSAVIMO TVARKOS APRAŠO PATVIRTINIMO

2020 m. balandžio 16 d. Nr. T-46
Joniškis


Vadovaudamasi Lietuvos Respublikos vietos savivaldos įstatymo 6 straipsnio 8 punktu, 7 straipsnio 22 punktu, Lietuvos Respublikos savanoriškos veiklos įstatymu, Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, Joniškio rajono savivaldybės taryba n u s p r e n d ž i a:
Patvirtinti Jaunimo savanoriškos tarnybos Joniškio rajono savivaldybėje finansavimo tvarkos aprašą (pridedama).



Savivaldybės meras 								Vitalijus Gailius

PATVIRTINTA
Joniškio rajono savivaldybės tarybos 
2020 m. balandžio 16 d. sprendimu Nr. T-46



 SKYRIUS


. Jaunimo savanoriškos tarnybos Joniškio rajono savivaldybėje (toliau – savivaldybė) finansavimo tvarkos aprašas (toliau − Aprašas) reglamentuoja jaunimo savanoriškos tarnybos organizavimo ir finansavimo tvarką.
. Jaunimo savanoriška tarnyba (toliau – JST) savivaldybėje – visuma organizuojamų ir vykdomų savanoriškų veiklų, kuriose dalyvauja savanoris, jaunimo savanorius priimanti organizacija (toliau – PO) ir savanorišką veiklą organizuojanti organizacija (toliau – SVO organizacija), Jaunimo reikalų departamentas prie Socialinės apsaugos ir darbo ministerijos (toliau – JRD) ir Joniškio rajono savivaldybės administracija.
. JST savivaldybėje vykdoma vadovaujantis Lietuvos Respublikos savanoriškos veiklos įstatymu ir Jaunimo savanoriškos tarnybos organizavimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 ir kitais teisės aktais, reglamentuojančiais klausimus, susijusius su JST.
. Apraše vartojamos sąvokos suprantamos taip, kaip jos yra apibrėžtos Lietuvos Respublikos savanoriškos veiklos įstatyme ir Jaunimo savanoriškos tarnybos organizavimo tvarkos apraše, patvirtintame Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 ir kituose Lietuvos Respublikos teisės aktuose. 

 SKYRIUS


. JST organizavimas savivaldybėje gali būti finansuojamas iš:
. Lietuvos Respublikos socialinės apsaugos ir darbo ministerijos ir (ar) jai pavaldžių įstaigų skirtų asignavimų;
. savivaldybės biudžeto;
. kitų lėšų, gautų teisės aktų nustatyta tvarka ir atvejais.
. Lėšos JST savivaldybėje organizavimui yra skiriamos SVO organizacijai. 
. Lėšos iš savivaldybės biudžeto JST organizavimui gali būti skiriamos:
. kaip Lietuvos Respublikos socialinės apsaugos ir darbo ministerijos ir (ar) jai pavaldžių įstaigų organizuojamo (-ų) konkurso (-ų) laimėtos JST programos dalinis finansavimas; 
. JST organizavimo savivaldybėje finansavimo konkurso nustatyta tvarka; 
. laimėjus JST savivaldybėje organizavimo paslaugos konkursą Lietuvos Respublikos viešųjų pirkimų įstatymo nustatyta tvarka.
. SVO organizacija, gavusi finansavimą pagal Lietuvos Respublikos socialinės apsaugos ir darbo ministerijos ir (ar) jai pavaldžių įstaigų organizuoto konkurso finansavimui gautus rezultatus, gali Joniškio rajono savivaldybės administracijos direktoriui pateikti prašymą pagal Aprašo 7.1 papunktyje nurodytas sąlygas, kartu su finansuota sąmata ir veiklos planu, ir gauti prisidėjimą JST savivaldybėje programai įgyvendinti.
. Savivaldybė lėšas JST įgyvendinti gali numatyti kiekvienų metų biudžete. 
. Vadovaudamasis savivaldybės tarybos sprendimu patvirtintu einamųjų metų biudžetu, lėšas SVO organizacijai įsakymu skiria Joniškio rajono savivaldybės administracijos direktorius.
. JST savivaldybėje organizavimui skirtos lėšos naudojamos SVO organizacijai JST programos veiklos ir programos administravimo išlaidoms padengti bei savanoriams reikalingoms prekėms ir paslaugoms kompensuoti.
. Savivaldybės administracija Lietuvos Respublikos teisės aktų nustatyta tvarka sudaro Jaunimo savanoriškos tarnybos organizavimo  savivaldybėje paslaugų teikimo sutartį (toliau – Sutartis) su SVO organizacija. 
. SVO organizacija savanoriškos veiklos metu savanorio patirtas išlaidas kompensuoja vadovaudamasi Savanoriškos veiklos išlaidų kompensavimo sąlygų ir tvarkos aprašu, patvirtintu Lietuvos Respublikos socialinės apsaugos ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“.
. Savanoris, pretenduojantis į išlaidų kompensavimą, renka dokumentus, įrodančius patirtas išlaidas, ir pateikia juos SVO organizacijos mentoriui.
. SVO organizacija, gavusi savivaldybės finansavimą, kiekvieną ketvirtį turi informuoti Joniškio rajono savivaldybės Jaunimo reikalų koordinatorių (toliau – koordinatorius) apie jaunimo savanoriškos tarnybos savivaldybėje programos įgyvendinimą bei pasiektus rodiklius. Koordinatorius turi teisę vykdyti stebėseną, kaip SVO organizacija laikosi šiame Apraše ir Sutartyje nustatytų įsipareigojimų ir, esant reikalui, siūlyti Joniškio rajono savivaldybės administracijos direktoriui nutraukti Sutartį.

 SKYRIUS


. Savivaldybės administracija teikia metodinę pagalbą, rekomendacijas SVO organizacijai ir PO, kitoms valstybės ir savivaldybių institucijoms bei įstaigoms, kitiems fiziniams ir juridiniams asmenims JST įgyvendinimo klausimais.
. Aprašą keičia, pildo, naikina savivaldybės taryba.
. Aprašo vykdymo kontrolę atlieka koordinatorius teisės aktų nustatyta tvarka.
. Ginčai dėl šio Aprašo taikymo, sprendimo dėl lėšų skyrimo ar neskyrimo sprendžiami Lietuvos Respublikos teisės aktų nustatyta tvarka.

